Thomas Say

Thomas Say (27 Junè 1787 kantos 10 Oktober 1834) panèka ahli entomologi, konkologi, bân jhughân herpetologi ḍâri Amèrika Serikat. Thomas èkennal karana dhurrunna ḍâlem aḍèlemmi èlmo sè abhâhas serangga bân kerrang. Thomas ampon bânnya' dhurrunna è cem-macem jurnal, bân maso' ḍâlem èkspèḍisi ilmiah ka Florida, Georgia, Paghunongan Rocky, Meksiko, sè èpèmpèn sareng stephen Harriman Long taon 1820.Editor Britannica, Thomas Say. Britannica. Èyaksès tangghâl 8 Jânuwari 2026. Thomas Say èjhulughi mènangka "father of American descriptive entomology" bân "American conchology". Jhulughân ghânèka èsebbhuttaghi karanan Thomas èyangghep pakar ḍâlem entomologi bân konkologi. Salaèn ghânèka, Thomas jhughân dhâddhi pustakawan è  Academy of Natural Sciences of Philadelphia, jhughân dhâddhi kurator è Masyarakat Filisofi Amerika Serikat taon 1821 kantos taon 1827, bân mènangka profesor sajhârâ alam taon 1822 kantos taon 1828 è Universitas Pennsylvania, Amèrika Serikat.

 Kaoḍi'ân Awwâl 
Thomas Say lahèr è Philadelphia, tangghâl 27 Junè 1787. Ramana panèka Dr. Benjamin Say, sè aropa'aghi Dewan Perwakilan Rakyat Amèrika Serikat, bân èbhuna anyama Ann Bartram Bosall. Thomas Say panèka peyyo'en John Bartram, naturalis, bân panakan juju' ḍâri William Bartram. Romana Thomas Say asabella'an kalabân paternakan kalowarga Bartram è kotta Kingessing, County Philadelphia. È dhi'-seddhi'in paternakan ghânèka, bâḍè taman kalowarga Bartram, bân Thomas Say segghut èntar ka taman ghânèka ka'angghuy ngabâs bân ngala' cem-macemma jennis kapper bân kombâng, abhâreng paman juju'en, William Bartram.

 Sombher